Der Odenwald (Zeitschrift)

Zeidschrift Tiddel  Der Odenwald – Zeitschrift des Breuberg-Bundes Rausgewwer  Breuberg-Bund e. V. Erscheinungsort  Neistadt (Ourewald) ISSN  0029-8360
Der Odenwald is e regionale wisseschafdlische Zeidschrift, wu vum Braibäjsch-Bund e. V. rausgewwe werd.

Der Odenwald erscheint seid 1953. Alle Verdeljohr kummt e Hefd raus. Di Beidräg befasse sisch mid-em Ourewald „un soine Randlandschafde“, im einzelne mid de folgende Themebereische: Gschischt (Aajschologie, Territorialgschischt, Genealogie, Heraldik), Volgskunde, Geographie, Kunschtgschischt un ånnares. Da Ihnald werd mid zwee Regischderbänd erschlosse: da ärschde fä di Johrgäng 1 – 30 (1953-1983), da zwedde fä di Johrgäng 31 - 50 (1984-2003). Da Inhald vun de Bänd vun 2004 bis 2014 is im Indernet zu finne. Di Theme sin aa dursch e Stichwordverzeischnis erschlosse, wu-s online odder zum Runnerlade gibt, wu alle Bänd bis 2003 erfaßt sin.

Da Braibäjsch-Bund hot soin Sitz uf da Burg Braibäjsch in Neistadt, Stadt Braibäjsch im Ourewaldkreis un di Midglieder un Audore kumme aus-em gsamde Ourewald, s gibt awwer aa Midglieder in annare Bundeslänner, eiropäische Länner un in Iwwersee-Länner.

Zur Zeidschrift Der Odenwald sin bisher vier Sonderhefde rauskumme:
 Sonderheft 1: Irschlinger, Robert: Zur Geschichte der Herren von Hirschhorn, 1969
 Sonderheft 2: Zur Geschichte der Burg Wildenberg, Rausg.: Winfried Wackerfuß, 1979, ISBN 978-3-922903-11-6
 Sonderheft 3: Steinmetz, Thomas: Die Schenken von Erbach, zur Herrschaftsbildung eines Reichsministerialengeschlechtes, 2000, ISBN 978-3-922903-07-9
 Sonderheft 4: Gleue, Axel W.: Das Hoche Haus Breuberg und das Wasser für den täglichen Bedarf, 2008, ISBN 978-3-922903-12-3

Forschunge in gräßarem Umfang werre vum Braibäjsch-Bund in da Reih Beiträge zur Erforschung des Odenwaldes und seiner Randlandschaften vereffendlischt. Seid 1972 sin, ugfähr im Abschdand vun fimpf Johr, acht Bänd erschiene.

 Im Netz 

 Der Odenwald beim Braibäjsch-Bund
 Inhald vun de Bänd vun 2004 bis 2014
 Stichwortverzeischnis 1953 – 2003

Kategorie:Wisseschafdlische Zeidschrift
Kategorie:Odewald